hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu cy hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
lehetőség – komplex ingatlanfejlesztés a Budapest, III. Kenyeres u. 24. tekintetében | Óbudai Vagyonkezelő Nonprofit Zrt.
Értékesítési, Helyiség- és Telekhasznosítási Osztály
Adatok: 2009. évi CXXII. TV.
Az Óbudai Vagyonkezelő Zrt. (1033 Bp. Mozaik u. 7.) egyfordulós pályázatot hirdet a Budapest Főváros III. kerület Óbuda-Békásmegyer Önkormányzat tulajdonában álló üres lakásokat is magában foglaló, azok tulajdonjogát is érintő komplex ingatlanfejlesztésre a Budapest, III. Kenyeres u. 24. alatti társasházi ingatlan (továbbiakban: Ingatlan) tekintetében.
Az Ingatlan Budapest III. kerületében, Bel-Óbuda frekventált és folyamatos fejlesztés alatt álló városrészében, a Kenyeres utca – Zápor utca kereszteződésében helyezkedik el. Környezetében jellemzően hasonló jellegű többszintes társasházak, intézményi és kiszolgáló épületek találhatók.
Az ingatlan megközelíthetősége gépjárművel szilárd burkolatú közúton lehetséges, tömegközlekedési eszközökkel közvetlenül megközelíthető. Közművesítettsége, infrastrukturális ellátottsága kiváló.
A 17370 hrsz-ú Ingatlanon bejegyzett társasház összesen tizenkettő albetétből áll, a felépítmény 429 m2 alapterületű telekre épült. Az albetétekből kilenc lakás és három nem lakás célú helyiség.  A társasházi albetétekből összesen négy darab, jelenleg már üres lakás önkormányzati tulajdonú, további öt lakás és három nem lakás céljára szolgáló helyiség magántulajdonban van.
A viszonylag kis alapterületű telekre az 1900-as évek elején épült a lakóépület az utcafrontra, zártsorú beépítéssel. A lakóház hagyományos építési technológiával készült, az épületek műszaki állapota mára teljesen elavult, a felépítmény egésze bontásra érett.
Az önkormányzati albetétek adatai:
Bp., III. Kenyeres u. 24. alagsor 9., 17370/0/A/9 hrsz.
23 m2 alapterületű, 1 szoba, konyha, utólag kialakított fürdőszoba helyiségekből áll.
Bp., III. Kenyeres u. 24. magasföldszint 1., 17370/0/A/1 hrsz.
55 m2 alapterületű, 2 szoba, konyha, előszoba, fürdőszoba, WC, kamra helyiségekből áll. Az ingatlan felújítandó műszaki állapotú.
Bp., III. Kenyeres u. 24. magasföldszint 3., 17370/0/A/3 hrsz.
29 m2 alapterületű, 1 szoba, konyha helyiségekből áll.
Az ingatlan felújítandó műszaki állapotú.
Bp., III. Kenyeres u. 24. magasföldszint 8., 17370/0/A/8 hrsz.
23 m2 alapterületű, 1 szoba, konyha helyiségekből áll.
Az ingatlan felújítandó műszaki állapotú.
Az albetétek jelenlegi becsült forgalmi értéke jelenlegi műszaki állapotukban 30.000.000,-Ft (ÁFA mentes).
A pályázati biztosíték (bánatpénz) ennek alapján: 3 M Ft.
Az önkormányzati lakások összesített alapterülete 130 m2, a közös tulajdonból a lakásokra eső összesített tulajdoni hányad 130/347-ed, magántulajdonban 217/347-ed összesített tulajdoni hányad.
Az Önkormányzat nem egyszerű adásvétel útján szeretné értékesíteni a lakásokat, hanem olyan ingatlanberuházót, fejlesztőt kíván a jelen pályázat útján kiválasztani, aki a kerületben az adott Ingatlanon szeretne ingatlanfejlesztést végrehajtani és ennek során az Önkormányzattal együttműködve vállalja,
hogy a magánszemélyektől határozott időn belül kivásárolja a tulajdonukban lévő további összesen nyolc társasházi albetétet;
hogy az önkormányzattal kötendő külön szerződésben határozott időn belül a jelenlegi felépítményt elbontja, a jelenlegi társasházat megszünteti, majd új, többlakásos lakóházat épít és a felépítendő új lakóházon társasház tulajdont alapít;
hogy az önkormányzati tulajdonért cserébe legalább összesen 85 m2 hasznos alapterületű, három tehermentes társasházi lakást, továbbá három tárolót és két fedett gépkocsi parkolót épít meg és ruház át tehermentesen az Önkormányzat tulajdonába;
hogy a fenti átadási határidő kötbérrel is biztosított;
hogy nyertes pályázata esetén a beruházás teljes időtartama alatt, a lakások, tárolók és a gépkocsi parkolók tulajdonának átruházásáig legalább 75 MFt-os vagyoni biztosítékot nyújt – közjegyzői okiratba is foglaltan –  az Önkormányzatnak (az Ingatlanra alapított jelzálogjog kizárt), és végül
aki vállalja, hogy az Önkormányzat által a szerződés csomag kidolgozására és lebonyolítására megbízott ügyvédi iroda és közjegyző díjait.
Az ajánlatnak kötelezően tartalmaznia kell az ajánlattevő adatait (gazdálkodó szervezet esetében a 30 napnál nem régebbi cégkivonatot, aláírási címpéldányt vagy mintát és a köztartozásmentes adózói igazolást), a megajánlott hasznos alapterületet, lakás, tároló és parkoló helyek számát, (mely nem lehet kevesebb, mint a 3. pontban írtak), a vállalt átadási határidőt, valamint az ajánlattevő azon egyértelmű nyilatkozatát, hogy a pályázati felhívásban foglalt feltételeket elfogadja.
Az ajánlattevő a benyújtott ajánlatához a benyújtástól számított 60 napig kötve van (ajánlati kötöttség).
A pályázaton azon ajánlattevő vehet részt, aki a pályázati biztosítékot befizette az Önkormányzat Raiffeisen Bank Zrt.-nél vezetett 12001008-00140645-00100001 számú letéti számlájára.
Az ajánlattevőnek az ajánlatot tartalmazó formanyomtatványt, valamint a pályázati biztosíték befizetését igazoló bizonylatot zárt borítékban, legkésőbb 2017. május 15. (hétfő) 12 óráig van lehetősége benyújtani az Óbudai Vagyonkezelő Zrt. Értékesítési, Helyiség- és Telekhasznosítási Osztályán (1033 Bp. Mozaik u. 7.) személyesen, vagy meghatalmazott útján.
Az ajánlat benyújtásához a szükséges formanyomtatvány letölthető ITT és a www.obuda.hu honlapról, vagy személyesen átvehető a fenti címen.
A pályázatok bontására 2017. május 15-én 14.00 órakor a Bp. III. kerület Mozaik u. 7. sz. alatt, az Óbudai Vagyonkezelő Zrt. hivatalos helyiségében kerül sor.
A pályázaton résztvevőket levélben, vagy telefonon értesítjük a pályázat eredményéről. A pályázat kiírója fenntartja azon jogát, hogy a számára legelőnyösebb feltételeket kínáló ajánlattevőkkel a pályázatbontást követően további tárgyalást folytasson, közöttük zártkörű licitet tartson, illetve, hogy a pályázatot indokolás nélkül eredménytelennek nyilvánítsa.
Az Önkormányzat a nyertes ajánlatban szereplő ajánlattevővel köti meg az ingatlanfejlesztésre vonatkozó szerződéseket. A szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.
A pályázatok bontását követően az ajánlat módosítására nincs lehetőség!
Amennyiben az ingatlanfejlesztési koncepció szerint a beruházást megkezdését megelőzően az önkormányzati albetétek tulajdonjoga átruházásra kerül a nyertes pályázóra, az ingatlanokra a nemzeti vagyonról szóló 2011. évi CXCVI. törvény értelmében a Magyar Államot minden más jogosultat megelőző, valamint az egyes állami tulajdonban lévő vagyontárgyak önkormányzati tulajdonba adásáról szóló 1991. évi XXXIII. törvény értelmében a Fővárosi Önkormányzatot, valamint a tulajdonviszonyok rendezése érdekében, az állam által az állampolgárok tulajdonában igazságtalanul okozott károk részleges kárpótlásáról szóló 1991. évi XXV. törvény 9. §-a értelmében a kárpótlásra jogosultat elővásárlási jog illeti meg.
A pályázati felhívás jelen szövege megjelenik az Óbuda Újságban, felkerül továbbá a www.obuda.hu és a www.ovzrt.hu honlapokra, valamint a következő internetes hirdetési fórumokra: ingatlan.com, ingatlan.net, ingatlanok.hu.